Brenerio perėja
47°0′12″ š. pl. 11°30′27″ r. ilg.﻿ / ﻿47.00333°š. pl. 11.50750°r. ilg.﻿ / 47.00333; 11.50750 Brenerio perėja (vok. Brennerpass, it. Passo del Brennero) – kalnų perėja Alpėse, ties Austrijos ir Italijos siena. Tai viena svarbiausių Alpių perėjų ir pati žemiausia aplinkiniuose kraštuose. Aukštis – 1371 m. Šia perėja eina kelias E45 (A13 Austrijoje ir A1 Italijoje), jungiantis Insbruką ir Bolcaną. Taip pat driekiasi Brenerio geležinkelis iš Veronos į Insbruką (statomas 55 km ilgio požeminis tunelis). Brenerio perėja yra viena judriausių Alpėse, ja nuolat juda vilkikų kolonos.